
Skal  vi  ikke  gå  fremad  i 
denne  store  sag? 


Det  er  nu  godt  et  år 
siden,  at  præsident 
Gordon  B.  Hinckley  i 
København  bekendtgjorde, 
at  vi  på  5  år  kunne  fordoble 
medlemstallet  i  Danmark, 
hvis  vi  ville  bede  og  arbej- 
de, arbejde  og  bede. 

Hans  ord  gjorde  et  stort 
indtryk  på  os,  og  kun  få 
tvivlede  på,  at  det  var  Her- 
rens profet,  der  talte  til  os. 
Tanken  om  at  være  dobbelt 
så  mange  begejstrede  os. 

Ved  nærmere  eftertanke 
kan  man  blive  overvældet 
både  af  frygt  og  tvivl,  for 
hidtil  har  vi  ikke  oplevet 
vækst  i  det  omfang. 

I  den  lille  Corby  Gren  i 
England  var  der  i  mands 
minde  ikke  blevet  døbt 
nogen.  Blandt  medlemmer 
og  missionærer  var  hold- 


ningen klar:  »I  Corby  kun- 
ne intet  lade  sig  gøre«:  Men 
for  få  år  siden  lykkedes  det 
for  et  par  søstermissionærer 
at  punktere  myten.  De  fik 
den  lille  flok  til  at  tro  på,  at 
forholdene  kunne  ændres, 
og  på  kort  tid  voksede  gre- 
nen, der  ikke  var  større  end 
de  mindste  grene  i  vor  stav, 
sig  stor  nok  til  at  blive  et 
ward.  Det  samme  kan  ske 
hos  os! 

Tro  er  nøgleordet  for 
både  ledere  og  medlemmer. 
En  tro,  som  er  stærk  nok  til 
at  overvinde  tvivl  og  frygt  i 
bevidstheden  om,  at  Her- 
ren holder  sig  nær  til  os, 
når  vi  holder  os  nær  til 
ham  (L&P  88:63).  Driv- 
kraften skal  være  »ønsket 
om  at  frelse  skal  forkyndes 
for  hver  skabning,  fordi  vi 


ikke  kan  tænke  os,  at  no- 
gen sjæl  skal  omkomme« 
(Mosiah  28:3).  Det  ønske 
skal  fylde  os,  så  det  bliver 
en  personlig  sag  for  os  at 
tilbyde  evangeliet  til  folk, 
vi  har  kontakt  med.  Ældste 
M.  Russell  Ballard  gav  os 
ved  en  konference  i  Oden- 
se i  1992  en  enkel  anvis- 
ning på,  hvordan  vi  kan 
dele  evangeliet  med  andre: 
at  bede  om  inden  for  et 
bestemt  tidspunkt  at  blive 
sat  i  en  situation,  hvor  vi 
kan  bære  vort  vidnesbyrd. 
På  denne  måde  kan  vi 
opfylde  præsident  Hinck- 
leys  opfordring  til  os  om  at 
»bede  og  arbejde  og  arbejde 
og  bede«. 

Når  hver  familie  sætter 
sig  som  mål  og  i  tro  arbej- 
der på  hvert  år  at  forberede 


et  andet  menneske  til  at 
blive  undervist  af  missio- 
nærerne, vil  vi  være  dob- 
belt så  mange  om  fire  år. 

Til  begrebet  »bede  og 
arbejde,  arbejde  og  bede« 
hører  også,  at  vi  stræber 
efter  at  leve  op  til  vore 
dåbs-  og  tempelpagter  ved 
at  overvære  alle  nadvermø- 
der, bilægge  stridigheder  og 
følge  brødrene. 

»Brødre  (og  søstre),  skal 
vi  ikke  gå  fremad  for  denne 
store  sag?  Gå  fremad  og 
ikke  tilbage.  Frisk  mod, 
brødre  (og  søstre),  fremad 
til  sejr!  Lad  jeres  hjerter 
fryde  sig  og  være  glade.  Lad 
jorderige  bryde  ud  i  sang« 
(L&P  128:22) 

Med  kærlig  hilsen 
Præsidentskabet 
for  Århus  Stav 


KIRKENYT 


Flot  slutresultat 
for  danske  seminarelever! 


De  morgenfriske  seminarelever  fra  Horsens.  Bageste  række  fra  venstre:  Annjeanett  Kreiberg  Jensen, 
Natashia  Skov  Hansen,  Anette  Jakobsen,  Benjamin  Refvik  Sørensen  Jolina  Kreiberg  Jensen, 
Jens  Kristoffersen.  Forreste  række  fra  venstre:  Jacob  Andersen,  Kamilla  Fisker, 
Linette  Refvik  Sørensen,  David  Cook.  .  (FOTO:  ]K) 


83%  af  deltagerne 
i  seminarprogram- 
met fuldførte 
med  100%  i 
skoleåret  1996/97. 

Det  er  et  meget  flot 
resultat,  siger  Jens 
Kristoffersen,  leder  for  Kir- 
kens Uddannelses  System 
(CES)  i  Danmark. 

Og  selvom  resultatet  af 
studierne  er  det  samme  for 
alle  de  elever,  der  har  gen- 
nemført studiet  i  år,  nemlig 
et  mere  indgående  kend- 
skab til  Det  Nye  Testamen- 
te, så  har  metoderne  været 
forskellige. 

o 

I  Horsens  i  Århus  Stav 
har  8  morgenfriske  elever 
hver  dag,  sammen  med 
deres  lærer  Anette  Jakob- 
sen, kæmpet  mod  vind  og 
vejr  og  træthed  for  sammen 
at  studere  skrifterne  tidligt 
om  morgenen,  før  deres 
skoledag  begyndte.  Lang- 
somt, men  sikkert  er  disse 
seminarstuderende  blevet 
gladere  og  gladere  for  den- 
ne studieform  og  rygter 
siger  endda,  at  der  er  elever 
i  klassen,  der  ikke  vil  gå  til 
seminar,  hvis  det  ikke  fore- 
går tidligt  om  morgenen.  7 
ud  af  disse  8  morgenfriske 
elever  fuldførte  seminar  i 
år.  Tillykke  til  Horsens 
Gren  med  det  flotte  resul- 
tat. 

Mens  andre  seminarele- 
ver landet  over  måske  har 
sovet  lidt  længere  end  ele- 
verne i  Horsens,  så  er  resul- 
taterne af  deres  studier  lige- 
så imponerende.  I  Køben- 
havns 1 .  ward  gennemførte 
14  ud  af  15  og  i  Odense  1. 
og  2.  Ward  var  der  100% 
gennemførelse.  Og  sådan 
kunne  listen  fortsætte  for 


alle  seminarklasserne  lan- 
det rundt.  Mens  eleverne  i 
de  store  klasser  har  kunnet 
nyde  godt  af  hinandens  sel- 
skab og  indbyrdes  konkur- 
rence for  at  fuldføre  pro- 
grammet så  har  oplevelsen 
for  andre  elever  i  de  mindre 
grene  været  anderledes  på 
grund  af  klassens  størelse.  I 
Silkeborg  fuldførte  3  ud  af 
3  og  i  Skive  Gren,  hvor  der 
for  et  par  år  siden  slet  ingen 
klasse  var,  fuldførte  i  år  2 
ud  af  2  elever.  I  Helsingør 
Gren  blev  der  i  år  for  første 
gang  oprettet  en  klasse, 
ganske  vist  med  blot  én 
elev.  Men  Karen  Stendal 
har  flot  fuldført  og  sørget 
for  at  grenen  i  Helsingør 
stolt  kan  sige,  at  de  har  en 
seminarklasse  med  100% 
deltagelse. 


I  år  har  vi  også  haft  en 
elev,  der  har  gennemført 
programmet  uden  at  delta- 
ge i  klassen. 

-  Det  er  en  lidt  speciel 
situation,  fortæller  Jens  Kri- 
stoffersen, der  syntes,  at  den 
specielle  situation  krævede 
en  speciel  løsning.  Jesper 
Andersen  er  hver  eneste  uge 
blevet  undervist  af  sin  mor, 
Marianne  Andersen,  der  tid- 
ligere har  været  seminarlæ- 
rer. Jesper,  der  havde  en  kon- 
flikt med  sin  træningsaften 
i  Taekwondo,  en  sportsgren 
han  senere  på  året  skufle 
blive  Danmarksmester  i,  fik 
speciel  tilladelse  til  at  blive 
undervist  hjemme. 

Superlørdage  med  go  i 

I  år  har  der  været  rigtig  stor 
deltagelse  ved  superlør- 


dags-aktiviteterne, der  er 
en  kombination  af  et  semi- 
narmøde  og  en  åndelig 
aktivitet,  der  som  regel  bli- 
ver efterfulgt  af  en  fest. 

I  både  Århus  og  Køben- 
havns Stav  har  man  samar- 
bejdet med  seminarlederen, 
således  at  aktiviteterne  og 
de  åndelige  møder  hang 
sammen.  I  skoleåret  1996/ 
97  blev  følgende  emner 
behandlet  ved  disse  super- 
lørdage: Lignelser  og  lær- 
domme; Mirakler;  Falske 
lærdomme  og  falske  profe- 
ter; De  sidste  dage  i  Jesu 
Kristi  liv. 

Det  er  de  unge  selv,  der  i 
samarbejde  med  deres  lede- 
re, planlægger  og  arrange- 
rer aktiviteterne,  hvilket 
godt  kan  være  en  af  årsa- 
gerne tfl,  at  deltagelsen  har 

været  høj  for  disse  superlør- 
dage  i  år. 

-  Det  har  været  et 
meget  begejstrende  og  posi- 
tivt skoleår  for  hele  semi- 
narprogrammet, alt  er  lyk- 
kedes, siger  en  glad  Jens 
Kristoffersen. 

Program  Rescue 

I  dette  skoleår  begyndte 
CES  også  et  ganske  specielt 
program,  der  gik  ud  på  at 
yde  en  speciel  indsats  for 
nogle  af  de  mindre  aktive 
unge.  Hver  eneste  biskop  i 
hele  landet  fik  et  brev, 
hvori  de  blev  opfordret  til 
at  give  CES  navnene  på  to 
unge  i  deres  enhed,  der  var 
mindre  aktive,  eller  som 
ikke  af  sig  selv  havde  til- 
meldt sig  til  Seminar  eller 
Institut.  En  efter  én 
begyndte  CES  at  kontakte 


disse  unge  og  resultatet  var, 
at  yderligere  24  elever  har 
deltaget  i  programmet. 

Netop  dette  program 
resulterede  i,  at  der  for 
første  gang  nogensinde  i  år 
blev  startet  en  institutklas- 
se på  Færøerne,  hvor  der  i 
øjeblikket  bor  to  medlem- 
mer af  Kirken.  Disse  har 
som  en  følge  af  dette  rescue 
program  sammen  studeret 
Institut  hele  vinteren  og 
har  begge  været  meget  gla- 
de for  det. 

Institutprogrammet 
får  nyt  tilholdssted 

Selvom  tallene  for  deltagel- 
se og  fuldførelse  i  Institut 
halter  gevaldigt  bagefter 
Seminar,  så  er  der  alligevel 
grund  til  optimisme  på  den 
front  også,  mener  Jens  Kri- 
stoffersen. 


I  København  er  det 
endeligt  lykkes  for  CES  at 
få  lov  til  at  overtage  villaen 
ved  siden  af  kirkebygningen 
på  Priorvej.  Efter  en  omfat- 
tende renovation  vil  den 
blive  et  fantastisk  samlings- 
sted for  Kirkens  unge  med- 
lemmer i  Københavnsområ- 
det. 

-  Og  både  i  Odense  og 
Århus  er  man  godt  i  gang 
med  at  opbygge  den  samme 
organisation  i  Institut  som  i 
København,  fortæller  Jens 
Kristoffersen. 

Jens  Kristoffersen  har 
været  leder  af  CES  i  Dan- 
mark i  over  20  år,  og  drøm- 
men om  egen  bygning  til 
organisationen  er  en,  han 
har  haft  længe. 

-  For  mig  er  der  ingen 
tvivl  om,  at  udviklingen  er  i 
gang,  og  at  det  vil  blive  til 


gavn  for  vores  unge,  siger 
Jens  Kristoffersen. 

Inden,for  Institut  har 
der  også  landet  rundt  været 
arrangeret  flere  forskellige 
firesides  i  år  end  nogensin- 
de før.  Der  er  blevet  afholdt 
firesides  med  Ældste  John 
Fowler,  Bruce  Lake,  David 
Cook,  Andrew  Skinner, 
Kelly  Ogden  og  Jens  Kri- 
stoffersen selv  har  også 
holdt  adskillige  foredrag 
landet  rundt. 

Endelig  et  lille  hjertesuk 
fra  CES -lederen  til  alle  lan- 
dets biskopper  og  øvrige 
præstedømmeledere. 

-  I  kan  gøre  en  stor  for- 
skel ved  at  være  positive 
over  for  programmet  og 
opfordre  jeres  unge  med- 
lemmer til  at  deltage  og 
fuldføre  programmet. 

Susanne  Perkins 


Følgende  elever 
fuldførte  i  år 
det  4^årige 

Seminarprogrammet: 


Århus  Stav 

Katja  Thuesen 
Fredericia  Ward 

Ida  Nielsen 
Randers  Ward 

Kim  Køster 
Odense  L  Ward 

Emil  Nielsen 
Randers  Ward 

Daniel  Vestbø 
Ålborg  Ward 


Københavns  Stav 

Nataniel  Haibrock 
3.  Ward 

Miriam  Ørum 
Allerød  Ward 

Niels  Andersen 
Allerød  Ward 

Thomas  Andersen 
Allerød  Ward 

Morten  Jensen 
Taastrup  Ward 

Tine  Andersen 
Roskilde  Ward 

Troels  Lykkegaard 
Slagelse  Gren 

Terese  Bostrup 
1.  Ward 

Hvad  har  du  fået  ud  af  at  gå  til 
seminar,  og  hvordan  tror  du,  dette 
program  vil  hjælpe  dig  i  fremtiden? 


Jacob  Andersen,  16  år. 

o 

Horsens  Gren,  Århus  Stav. 

Jeg  troede,  at  jeg  fik  noget 
ud  af  seminar,  indtil  jeg 
begyndte  at  gå  til  morgen- 
seminar. 

Nu  skal  det  selvfølgelig 
ikke  lyde  som  et  reklame- 
slogan, men  jeg  kan  varmt 
anbefale  seminar  tidligt  om 
morgenen. 

Hvorfor?  Fordi  det  er 
meget  lettere  at  få  et  udbyt- 
te om  morgenen,  hvor  man 
er  helt  frisk  og  ikke  er 
bebyrdet  med  alle  dagens 
hændelser. 

Jeg  tror  også,  at  seminar- 
programmet er  en  enorm 
ballast  til  en  fuldtidsmissi- 


on.  Det  er  det,  fordi  man 
igennem  seminar  har 
mulighed  for  rent  mentalt 
at  udvikle  sig,  men  også 
fordi  man  er  mere  hjemme  i 
skriften,  og  så  får  man  styr- 
ket sit  vidnesbyrd. 

Nataniel  Haibrock,  1 7  år. 
Københavns  3.  Ward. 

Jeg  har  fået  det  ud  af  det,  at 
selvfølgelig  har  jeg  lært 
noget  om  skriften  og  Kir- 
ken. Og  det  jeg  nok  har 
lært  mest  er,  at  jeg  skal  lære 
noget  mere.  Med  andre 
ord,  det  jeg  ved  er  ikke  så 
meget. 

Jeg  har  også  fået  et 
større  vidnesbyrd  om  Her- 


ren og  skriftens  sandhed. 
Jeg  regner  med,  at  jeg  skal 
bruge  den  viden  på  min 
mission  og  i  min  hverdag, 
hvor  jeg  vil  prøve  på  at  stu- 
dere regelmæssigt. 

Tine  Andersen,  18  år. 
Roskilde  Ward. 

Hvis  jeg  skal  være  helt  ær- 
lig, så  synes  jeg,  at  det  har 
været  lidt  kedeligt  at  sidde 
og  lave  opgaverne  derhjem- 
me, men  det  har  til  gen- 
gæld været  ret  godt  at 
komme  op  i  klassen  og  stille 
en  masse  spørgsmål  og  så 
også  få  svarerne.  Det  her 
kræver  nemlig  en  hel  del  af 
læreren. 


Det  har  hele  tiden  været 
lidt  af  en  selvfølge,  at  jeg 
skulle  gå  til  seminar,  når  jeg 
blev  gammel  nok,  men  det 
har  helt  klart  været  mit 
eget  valg  at  gå  til  seminar. 

Det  år,  der  lige  er  gået, 
er  jeg  stået  tidligt  op  helt  af 
mig  selv.  Det  har  virkelig 
givet  mig  indsigt  i  forskelli- 
ge ting.  Da  jeg  har  studeret 
Det  Gamle  Testamente  i  år, 
er  det  det,  der  har  interes- 
seret mig  mest. 

Jeg  tror,  at  når  jeg  i 
fremtiden  skal  bruge  skrif- 
terne, vil  det  blive  lettere, 
fordi  de  er  blevet  så  grun- 
digt gennemgået.  Det 
håber  jeg  i  hvert  fald. 


Håndkærre  "-kompagniet 
alias  primary  spejderne 
fra  Københavns  Stav 


Tapre  vil  vi  altid  for  Gud  være, 
som  en  ægte  spejder  i  hans  navn 
Vi  vil  altid  handle  til  hans  ære, 
altid  til  hinandens  gavn. 
Fremad,  altid  fremad, 
aldrig  vil  vi  give  op! 
Fremad,  stadig  fremad, 
over  dal  og  bakketop! 
Fremad,  stadig  fremad, 
sammen  vil  vi  holde  ud! 
Intet  kan  jo  få  os  fra,  at 
handle  ret  for  himlens  Gud! 

(Melodi:  Tjenere  for  Himlens  Konge  være.) 


Sådan  lød  tonerne  gen- 
nem Grib  Skov,  lørdag 
den  24.  maj,  da  primarys- 
pejdernes håndkærre -kom- 
pagni stred  sig  frem  gen- 
nem vildnisset  med  deres 
håndkærrer  lastede  med 
forråd  og  udstyr  til  deres 
farefulde  tur,  hvor  indianer- 
ne kunne  dukke  op  når  som 
helst. 

Heldigvis  var  Gule  Fjer 
og  hans  folk  venligtsindede, 
da  de  overraskede  Prima- 
ryspejdere, som  holdt  deres 
første  hvil  på  toppen  af  en 


kæmpehøj,  hvor  de  netop 
sad  og  læste  højt  for  hinan- 
den fra  Mormons  Bog: 
»Vid,  at  I  er  af  Israels  Hus, 
...  vid,  at  I  må  komme  til 
kundskab  om  jeres  for- 
fædre.« Gule  Fjer  talte: 
»Jeg  Gule  Fjer  haft  stor 
drøm.  Gule  Fjer  finde  godt 
hvidt  folk.  Godt  hvidt  folk 
dele  mad  med  Gule  Fjer. 
Godt  hvidt  folk  have  bog 
om  Gule  Fjers  folk.«  Godt 
at  vore  spejdere  kunne  dele 
deres  erhvervede  forråd, 
gulerødder,  med  dem  og 

Håndkærren  trækkes  ved  fælles  hjælp. 


forære  dem  deres  Mormons 
Bog,  som  Gule  Fjer  modtog 
med  stor  æresfrygt. 

God  til  bue  og  pil 

Spejderne  var  så  dygtige  til 
at  bygge  skjul  af  grangrene 
m.m.  til  deres  håndkærrer, 
mens  de  selv  gik  på  opda- 
gelse, så  det  var  helt  umu- 
ligt for  »den  tilfældigt  forbi- 
passerende« at  se  dem,  og 
derfor  var  der  heller  ingen, 
der  mistede  noget  af  deres 
»udstyr«.  Drengene  fik 


lavet  sig  buer  og  pile  og 
blev  ret  så  dygtige  til  at  sky- 
de med  dem,  og  der  var 
heller  ingen,  der  gav  op,  da 
de  skulle  på  jagt  efter  føde 
-  eller  fandt  deres  »vildt« 
(skjult  i  træerne)  -  så  ingen 
måtte  gå  sultne  hjem. 

Drengene  viste  sig  at 
være  godt  forberedte  til  at 
yde  førstehjælp,  da  de  fandt 
en  hårdt  såret  på  deres  vej: 
De  fik  vasket  »blodet«  væk 
og  forbundet  ham,  lagt  ham 
rigtigt  og  dækket  med  et 


Alle  drengene  blev  ret  gode  til  at  skyde  med  bue  og  pil 


(FOTO:  Hall 


(FO'I  O:  Hall) 


tæppe.  De  fik  også  nogle 
dråber  vand  i  ham,  men  det 
var  lige  ved  at  komme  til  at 
knibe,  da  de  ganske  uven- 
tet lidt  senere  blev  overfal- 
det af  en  flok  fjendtligtsin- 
dede indianere.  Heldigvis 
havde  de  lært  sig  det  nød- 
vendigste i  tegnsprog,  så  de 
kunne  vise  tegnet  for  »fred« 
og  »ven«  og  samtidig  tilby- 
de indianerne  den  gave,  de 
havde  malet  til  dem,  -  og 
det  hjalp!  Dog  havde  disse 
grumme  indianere  nået  at 


»såre«  en  dreng  så  alvorligt, 
at  han  ikke  kunne  gå.  (Han 
havde  mistet  sit  kompagnis 
farver,  som  var  påhæftet 
hver  drengs  skulder).  Så 
måtte  de  andre  hjælpe 
deres  »sårede«  kammerat 
op  i  håndkærren,  og  så  bare 
trække  det  mere.  Indianer- 
ne gav  hver  af  drengene  et 
pandebånd  med  fjer  som 
tak  for  deres  gave  og  viste 
dem,  hvor  de  kunne  finde 
flere  fjer  til  deres  bånd. 
Drengene  lærte  også  at 
knytte  flot  ankelpynt,  så  de 
senere  ville  være  i  stand  til 
at  deltage  i  indianernes 
dans. 

Tak  for  hjælpen 

Der  skete  mange  spænden- 
de ting  undervejs,  og  vi 
siger  især  tak  til  de  AP- 
spejdere,  fædre  og  ledere, 
som  deltog  som  hjælpere  på 
forskellig  vis,  enten  det  var 
som  »hårdt  såret«  eller  som 
indianere  eller  som  »tilfæl- 
digt forbipasserende«  osv.  - 
men  dog  allermest  til  de 
spejderledere,  som  udfører 
et  stort  og  betydningsfuldt 
arbejde  i  deres  kaldelser,  så 
vore  primaryspejdere  lærer 
at  praktisere  deres  tro  og 
høje  idealer 

Ellen  (Ganne)  Hall  er 
medlem  af  Københavns  3. 
Ward  og  arbejder  som  sta- 
vens spejderleder  i  Primary. 


Efter  en  dejlig  aktivitet  blev  maverne  mættet  af  gode 
gammeldags  pølser  og  snobrød. 


(FOTO:  Hall) 

Århus  Stav  holder 
korworkshop  og  koncert 


Jan  Rohde  Pedersen  fra  Esbjerg  Ward  underviser 

i  kordirektion  under  workshoppen.  (FOTO:  Pedersen) 


Sofie  Vnnerup  fra  Esbjerg  Ward  underviser  i 

tonedannelse  under  workshoppen.     ,     .  (FOTO:  Pedersen) 


På  foranledning  af  Århus 
Stavs  aktivitetskomité 
blev  der  den  3.  maj 
afholdt  en  koncert  i 

o 

Århus'  stavsbygning. 
Aftenen  blev  en  usæd' 
vanlig  opløftende  og 
inspirerende  oplevelse 
for  alle  tilstedeværende. 
Det  var  forbavsende,  hvor 
mange  musikbegavede 
talenter  man  har  i  staven, 
og  denne  aften  bød  kun  på 
et  udsnit  af  disse  mange 
alsidige  og  dygtige  udøvere, 
der  havde  tilmeldt  sig. 

Koncerten  blev  præsen- 
teret af  stavens  musikfor- 
mand  Jan  Rohde  Pedersen 
samt  den  ene  af  hans  assi- 
stenter Lisbeth  Pedersen, 
begge  fra  Esbjerg  Ward. 

De  to  første  numre  på 
programmet  var  et  kor,  der 


sang  »Mester  se  uvejret  tru- 
er«, dirigeret  af  Inge  Møl- 
holt fra  Frederikshavn 
Gren  samt  »O  Helligånd«  i 
en  speciel  korudgave  diri- 
geret af  Gurli  Nysum  fra 
Skive  Gren.  Begge  numre 
blev  akkompagneret  af 
søster  Lisbeth  Pedersen  fra 
Esbjerg. 

Koret  var  sammensat  af 
søskende  fra  staven,  som 
dagen  igennem  havde  del- 
taget i  en  kor-workshop, 
der  bestod  af:  opvarmning, 
brug  af  stemmen,  direktion, 
syng  fra  bladet,  hørelære 
samt  kordirektion  ved 
lederne:  Karen  Bidstrup, 
Århus  Ward,  Sofie  Unne- 
rup  fra  Esbjerg  Ward  og  lige- 
ledes brødrene  Carl-Johan 
Grabe  og  Jan  Rohde  Peder- 
sen, begge  fra  Esbjerg  Ward. 


Violinsolo  og 
imponerende  pianister 

Karsten  Bidstrup  på  violin 
fortsatte  koncerten  akkom- 
pagneret af  sin  mor  Karen 
på  klaveret.  Karsten  spille- 
de »Harmonaise«  af  Saint- 
Sans. 

Søster  Birgitte  Stef- 
fensen fra  Ålborg  Ward 
sang  »On  my  own«  fra  Les 
Miserable  og  blev  akkom- 
pagneret af  Jimmy  Klitga- 
ard på  klaveret. 

Koncerten  fortsatte  med 
et  indslag  af  en  gæst  fra 
Estland,  som  studerer  kla- 
ver ved  konservatoriet  i 

o 

Århus.  Han  spillede  »Varia- 
tioner i  F-mol«  af  Haydn. 

Et  Odense -kor  dannet  af 
medlemmer  fra  begge  ward 
i  Odense  sang  »Denne 
morgens  mulighed«  samt 


De  tre  trompetister.  Fra 
venstre:  Karl-Henrik  Hansen, 
Carl'fohan  Grabe  og  Jesper 
Andersen.  Trioen  optrådte 
ved  aftenens  koncert. 


(FOTO:  Pedersen) 

»Langsomt  kryber  marie- 
hønen«. Dette  kor  blev 
dirigeret  af  søster  Ånnette 
Kristiansen  Boe  og  akkom- 
pagneret af  Maria  Larsen. 

Trompet  trio 

Karl-Henrik  Hansen  og 
Carl-Johan  Grabe,  begge 
fra  Esbjerg,  og  Jesper 
Åndersen  fra  Århus  stillede 


op  til  en  trompettrio  med 
en  arie  fra  »Jægerbruden« 
samt  »Nocturne«  fra  »En 
skærsommernats  drøm«. 

Nu  sang  Ånne  Marie 
Birk  fra  Odense  2.  Ward 
akkompagneret  af  Årne 
Pedersen  fra  Esbjerg  »When 
you  wish  upon  a  star«. 

Gurli  Nysum  samt  hen- 
des datter  fra  Skive  Gren 
sang  en  duet  »Love«  af 
George  Michell. 

Søren  Bidstrup  på  12  år 
og  hans  mor  Karen  spillede 
et  firhændigt  nummer  på 
flyglet  komponeret  af  Dia- 
belli. 

Ånette  og  Pia  Rosenkil- 
de fra  Horsens  Gren  sang, 
»Een,  der  er  større  end  du 
og  jeg«  akkompagneret  af 
Palle  Rosenkilde. 

Sofie  Unnerup  fra 
Esbjerg  Ward  sang  »Solve- 
igs sang«  akkompagneret  af 
Lisbeth  Pedersen.  Karsten 
Bidstrup  spillede  »Preludie 
i  cis-mol«  af  Rachmaninoff 
på  flyglet.  Hans  far,  Bjarne 
Bidstrup,  sang  »Zacharias 
Cavatine«  fra  Nebudkane- 
ser  og  blev  akkompagneret 
af  sin  hustru  Karen. 

o 

Et  kor  fra  Ålborg 

Et  kor  fra  Ålborg,  dirigeret 
af  Lis  Steffesen,  akkompag- 


Karen  og  Søren  Bidstrup 
spiller  firhændigt  på  flyglet. 
Søren  Bidstrup  er  12  år 

gammel.  (FOTO:  Pedersen) 

neret  af  Andreas  Vestbø, 
sang  »Like  an  Eagle«.^Det 
var  et  arrangement,  Ålborg 
havde  fået  af  den  dygtige 
missionærgruppe,  der  for 
nogle  år  siden  rejste  rundt  i 
Den  Danske  Mission. 

Carol  Birk  fra  Odense  2. 
ward  sang  »Il  Bacio« 
akkompagneret  af  Karen 
Bidstrup. 


o 

Alborg-koret  afsluttede 
aftenens  program  med  den 
meget  åndelige  sang  »Go  ye 
now  in  peace«. 

Det  er  adskillige  år 
siden,  man  sidst  har  haft  en 
lignende  aften  i  staven. 

Aftenen  blev  imidlertid  en 
sådan  succes,  at  man  over- 
vejer, at  gøre  det  til  en  årlig 
tilbagevendende  begivenhed. 


Ikke  alene  var  den  musi- 
kalske standard  usædvanlig 
høj,  men  alle  tilstedevæ- 
rende fik  samtidig  del  i  en 
meget  stærk  åndelig  ople- 
velse. 

Det  blev  en  af  de  afte- 
ner, hvor  man  inderligt 
ønskede,  at  man  havde 
bragt  sine  venner  med. 

Aftenen  bød  på  et  både 


alsidigt  og  inspirerende  pro- 
gram med  et  bredt  udsnit  af 
stavens  mange  musiktalen- 
ter. 

Der  var  150  tilstede  ved 

o 

koncerten  i  Århus  Stav. 
Lisbeth  Pedersen  er 

medlem  af  Esbjerg  Ward  i 
Århus  Stav,  hvor  hun  er 
medlem  af  stavens  musik- 
kommité. 


Superfomøjelig  wardsskovtur 


V il  man  en  tur  i  skoven  - 
og  har  man  fundet  »ste- 
det« —  hvorfor  så  ikke  tage 
sine  nærmeste  og  venner 
med? 

Kristi  himmelfartsdag 
drog  3.  ward  afsted  -  med 
madkurve  og  drikkelse, 
kager  og  flødeboller,  godt 
humør  og  stor  tro  på,  at 
vejret  ville  arte  sig! 

Pletten  for  denne  aktivi- 
tet lå  i  Hareskoven,  nord 
for  København.  At  læse 
kortet,  som  alle  var  blevet 
udstyret  med  for  at  kunne 
finde  vej,  blev  for  nogle  af 
medlemmerne  til  lidt  af  en 
opgave,  så  de  kom  temme- 
lig meget  for  sent  -  men 
med  humøret  i  behold! 

En  rigtig  spejdergynge 

Undertegnede  og  familie 
ankom  som  de  første  og 
blev  budt  velkommen  af  en 
aktiv  Regitze  Victor  -  me- 
get aktivt  medlem  af  akti- 
vitetskomiteen.  Vi  fik  den 
udsøgte  ære  at  hjælpe  med 
at  transporterer  proviant, 
sække,  bolde,  flødeboller 
og  kager  resten  af  vejen  til 
fods. 

Ikke  lang  tid  efter  kom 
der  flere  på  banen,  og  det 
danske  vejr  viste  sig  fra  sin 
bedste  side  -  solskin!  Der 
var  ellers  spået  om  dårligt 
vejr  -  koldt  og  regnfuldt! 

Pladsen  inde  i  skoven 
var  organiseret  med  nogle 


•i  .t  }  .yia.' 


Alle  de  »gale«  fra  3.  Ward,  der  morerede  sig  herligt  på 
skovturen.  (FOTO:  SP) 


3.  Wards  familier  hyggede  sig  med  mad,  snak  og  det  gode  vejr 

(FOTO:  SP) 


bænke  og  bålpladser,  og  så 
var  der  ellers  dømt  trækla- 
tring. Kåde  præstedømme- 
bærere -  unge  som  gamle  - 
var  ivrige  efter  at  få  etable- 


ret en  rigtig  spejdergynge  - 
sådan  én  som  hænger  i  en 
gren  langt,  langt  oppe  i  det 
højeste  træ  i  miles  omkreds! 
Nogle  mente,  at  man  da 


bare  lige  kunne  klatre  der- 
op -  skønt  der  ikke  rigtigt 
var  nogle  grene  langt  nok 
nede  ad  stammen,  som 
kunne  bære  mere  end  en 
blåmejse.  Der  var  mange 
gode  forsøg  -  de  fleste  mis- 
lykkedes, og  en  enkelt  gang 
var  vi  bange  for  at  en  kåd 
bror  havde  tænkt  sig  at 
bygge  rede  i  træet  -  det 
viste  sig,  at  han  sad  fast! 
Langt  om  længe  fik  man 
dog  rigget  gyngen  til  -  og 
glade  var  børnene,  som  nok 
kom  til  at  få  en  lufttur,  de 
sent  glemmer  -  og  for  den 
sags  skyld  heller  ikke  alle 
sammens  Mommy  alias  Dia- 
na Victor  Den  gynge  var  et 
scoop  resten  af  dagen! 

Sækkeløb  et  stort  hit 

Folk  havde  placeret  sig  på 
tæpper  over  hele  pladsen  - 
og  nu  blev  der  tændt  op  i 
de  medbragte  engangsgrill, 
som  aktivitetskomiteen 
havde  fremtryllet  i  dagens 
anledning.  Der  blev  grillet, 
og  spist  og  alle  hyggede  sig 
-  børnene  løb  rundt  og  le- 
gede, og  nogle  slikkede  sol- 
skin, mens  andre  bare  hyg- 
gede sig  ved  at  tale  sammen. 

Nu  var  det  jo  ikke  kun 
børnene,  der  skulle  løbe 
rundt  -  selvfølgelig  havde 
aktivitetskomiteen,  alias 
Nikolaj  og  Regitze  Victor, 
fundet  frem  til,  at  også  de 
voksne  skulle  optræde  på 

Der  blev  dystet  i  de  gamle 
kaffesække.  Alle  kæmpede 
bravt,  men  Camilla  Hornslet 
(m.2  fra  venstre)  løb  af  med 
sejren.  (FOTO:  SP) 


slap  line.  Frem  kom  gamle 

kaffesække,  og  så  var  der 
dømt  sækkevæddeløb.  Der 
var  heats  for  børn  og  heats 
for  kvinder  og  selvfølgelige 
et  rigtigt  mandevæddeløb. 


Og  alle,  som  deltog,  fik 
behørig  opbakning  fra  res- 
ten af  tilskuerne,  som  også 
talte  de  mange,  som  bare 
var  en  tur  i  skoven  og  ikke 
kendte  noget  til  Kirken. 

Der  var  flotte  gaver  til 
vinderne,  og  man  må  sige, 
at  der  blev  kæmpet  indædt 
-  således  kastede  mændene 
sig  i  bedste  Johnny  Weis- 
miiller-stil  ind  over  mål- 
stregen i  deres  iver  for  at 
blive  kåret  som  den  bedste. 

Belønningens  tid  var 
inde  -  alle  kunne  vælge 
mellem  flødeboller  med 
eller  uden  kokos  eller  hjem- 
mebagte muffins,  der  sagde 
spar  to  til  det  hele!  De  til- 
skuere, der  havde  hujet 
nok  så  fornøjeligt  under 
sækkevæddeløbene,  blev 


selvfølgelig  også  budt  på 
både  det  ene  og  det  andet  - 
det  blev  nogle  lidt  forlegne 
over,  mens  andre  syntes,  at 
det  var  herligt  sådan  at  bli- 
ve serviceret  -  bare  fordi 
man  tilfældigvis  opholdt  sig 
i  skoven  på  samme  tids- 
punkt som  en  flok  skøre 
sidste  dages  hellige! 

Rundboldt  med 
skovens  gæster 

Hvis  man  tror,  at  vi  nu 
kunne  holde  en  lille  pause, 
så  tro  om  igen!  En  skovtur 
uden  en  gang  rundbold  er 
ikke  en  ordentlig  skovtur. 
Og  tilskuerne,  som  før  hav- 
de moret  sig  lidt  over  vores 
aktivitet,  blev  for  alvor  ud- 
fordret og  opfordret  til  at 
deltage.  Det  blev  uforglem- 


meligt for  alle,  for  der  blev 
også  taget  billeder,  som  sik- 
kert kan  bruges  i  diverse 
afpresningsprojekter!  Sidst 
men  ikke  mindst  blev  der 
taget  et  billede  af  alle  de 
gale  fra  3.  Ward  og  tro  mig 
når  jeg  påstår,  at  vi  havde 
det  forfærdeligt ...  SJOVT 
og  DEJLIGT!  En  stor  tak  til 
Nikolaj  og  Regitze  Victor 
for  et  kæmpearrangement! 

...  og  det  med  vejret  må 
I  hellere  lige  få  med.  Da  vi 
forlod  pladsen  nogle  timer 
senere,  blev  det  rigtigt 
dårligt  vejr!  Jo,  Herren  lyt- 
tede, da  vi  som  ward  bad 
om  godt  vejr! 

Charlotte  Leit  er  med- 
lem af  3.  Ward  og  arbejder 
som  specialist  i  Københavns 
Stavs  PA-komité. 


Se  -  det  var  en  rigtig  aften 


(FOTO-.Lykkegaar' 


Der  lægges  f-^^^^" 


En  søndag  midt  i  marts, 
hvor  jeg  havde  været 
»ude«  i  stavsærinde,  kom 
min  hustru  hjem  fra  møder- 


ne i  Slagelse  Gren  og  oply- 
ste, at  grenspræsidentska- 
bet  til  nadvermødet  havde 
proklameret,  at  nu  skulle 


der  være  en  arbejdsaften  i 
kirken  og  at  alle  brødrene 
havde  mødepligt  -  til  tirs- 
dag den  1.  april  1997. 


Aprilsnar  -  tænkte  jeg. 

Men  ak,  den  sidste  søndag  i 
marts  gik  utrættelige  bror 
Hans  Larsen  rundt  til  alle 

brødrene  og  inviterede  dem 
til  at  møde  op  tirsdag  aften 
kl.  17.00  med  værktøj  og 
godt  humør. 

Ved  dagens  sidste  møde 
forlød  det  sikkert,  at  14 
brødre  havde  meldt  deres 
ankomst.  Belært  af  tidligere 
erfaringer  var  jeg  lidt  skep- 
tisk. 14  brødre  en  tirsdag 
aften  -  nå  ja,  en  3  -  4 
brødre  kom  der  jo  nok. 

Den  1 .  april  oprandt, 
vejret  var  ikke  så  dårligt, 
og  jeg  cyklede  fra  arbejde 
til  kirken,  hvortil  jeg  an- 
kom lidt  før  kl.  17.00. 
Behøver  jeg  at  sige,  at  bror 


Hans  Larsen  allerede  var  i 
gang?  Men  hvad  der  var 
nok  så  interessant,  en  af  de 
tilmeldte  brødre,  der  havde 
meldt  afbud  til  om  aftenen, 
havde  været  der  tidligere 
på  dagen  og  arbejdet. 

Nå,  kl.  17.00  var  vi  4-6 
brødre  med  grenspræsiden- 
ten  i  spidsen  og  vi  gik  i 
gang  -  50  %  fremmødte 
var  da  ikke  så  ringe  end- 
da. 

Men  inden  for  ret  kort 
tid  øgedes  antallet  af  brød- 
re og  da  kl.  nærmede  sig 
18.00  var  vi  såmænd  over 
det  tilmeldte  antal  -  ganske 


vist  havde  et  par  stykker 
meldt  afbud,  men  der  var 
kommet  andre,  der  ikke 
havde  tilmeldt  sig.  Efter- 
hånden som  aftenen  skred 
frem  deltog  endvidere  UI^ 
UM  og  primaryspejderne  i 
arbejdet,  ligesom  flere  søs- 
tre arbejdede  med  -  alt  an- 
ført af  grenspræsidenten 
Arly  Jakobsen  og  under  bror 
Hans  Larsens  kloge  forde- 
ling. 

Fra  fliser  til  kloakker 

Der  blev  støbt  kloak-kan- 
ter, renset  kloakker,  rettet 
fliser,  renset  bede,  klippet 


hæk,  ordnet  græskanter, 
skiftet  pærer,  vasket  gulve 
og  flyttet  møbler  m.m. 

Det  hele  sluttede  ca.  kl. 
21.00  med  et  herligt  pizza- 
gilde. I  løbet  af  aftenen  del- 
tog i  alt  ca.  30  søskende  i 
arbejdet. 

Det  var  en  aften,  der 
absolut  må  siges  at  være 
værdig  til  såvel  efterfølgelse 
som  efterligning. 

Det  var  i  sandhed  en  rigtig 
aften.  Godt  gjort,  Slagelse. 

Finn  Lykkegaard  er 
medlem  af  Slagelse  Gren 
og  medlem  af  København 
Stavs  højråd. 


Der  blandes  cement. 


(FOTO:  Lykkegaard) 

Odense  flyder  over  med 
musikalske  aktiviteter! 


Wardskoret  sang  i  internationalt  forum 


Et  dejligt  kor  bestående  af  medlemmer  fra  begge  Odenseward  sang  til  forårskoncerten. 


(FOTO:  Karnil) 


Odense  2.  Ward  står  i  de 
musikalske  aktiviteters 
tegn  her  i  foråret.  Wardet 
har  bl.a.  oparbejdet  et  gan- 
ske udmærket  kor,  som  er 
suppleret  op  med  stemmer  fra 
1.  ward.  Korleder  er  søster 
Annette  Christiansen  Boe. 

Koret  deltog  d.  30.  marts 
i  en  kor- dag  i  »Internatio- 
nalt hus«  i  Odense,  hvor 
man  havde  taget  initiativ 
til  at  invitere  kor  fra  for- 
skellige trossamfund  og  lan- 
de. Lederen  var  fuld  af  lov- 
ord for  vores  kor  efter  at 
have  overværet  en  øvelse  i 
vores  kirke,  hvor  han 
udtrykte  stor  begejstring  for 
sangen:  »Kom  og  skab  fred 
på  jord«,  da  dagens  emne 
netop  handlede  om  fred. 
Hele  koret  fandt  det 
spændende  og  tankevæk- 
kende at  deltage. 

Wardets  forårskoncert 

Den  19.  april  afholdt 


Odense  2.  Ward  forårskon- 
cert og  i  salen  sad  forvent- 
ningsfulde og  levende  til- 
hørere. Vært  var  bror  John 
Sundahl,  som  smukt  bød 
velkommen.  Efter  at  søster 
Hanne  Birkmose  havde 
åbnet  med  bøn  sang  alle: 
»Jeg  ved  hvor  der  findes  en 
have  så  skøn«.  Wardskoret 
sang  3  lette  friske  sange: 
»Langsomt  kravler  marie- 
hønen«, »Denne  morgens 
mulighed«  med  tekst  af 
Johannes  Møllehave  og  en 
ægte  fynsk  sang:  »Det  køn- 
neste land  er  fyns«  af  Ole 
Heyde.  Søster  Margrethe 
Larsen  spillede  på  piano  3 
sange  af  Carl  Nielsen: 
»Den  blinde  spillemand« 
fra  fynsk  forår,  »Fyen«  samt 
»Derfor  kan  vort  øje  glæ- 
des«. Herefter  var  familien 
Birk  på  programmet. 
Moderen  Carol  og  datter 
Anya  spillede  firhændigt  en 
Rondo  af  Bach.  Sønnen 


Adam  spillede  »Fiir  Elise« 
af  Beethoven.  Faderen  Jan 
samt  sønnerne  Abel  og 
Andreas  sang  en  munter 
gårdsangervise  og  datteren 
Anne -Marie  sang  smukt 
»When  you  wish  upon  a 
star«.  Det  er  en  stor,  dygtig 
og  musikbegavet  familie. 
Alle  sang  »Kom  maj  du 
søde  milde«  hvorefter  mis- 
sionærerne sang  »Abide 
with  me«.  Deltagere  var 
søster  Petersen,  søster 
Delang,  ældste  Hossfield  og 
ældste  Schumacher.  Ved 
pianoet  sad  søster  Maria 
Larsen.  Søster  Delang  spil- 
lede på  piano  »Jesu,  joy  of 
man's  desiring«.  Atter  en 
fællessang:  »Grøn  er  vårens 
hæk«,  som  folk  nød  at  syn- 
ge med  på.  3  fynske  sange 
blev  sunget  af  søster  Ida 
Karnil  nemlig  »Perle  på 
havet«,  »Ja,  Fyen  er  ret  et 
herligt  land«  og  til  sidst, 
assisteret  af  datteren  Nina 


»Aftentime«.  Wardskoret 
sang  nu  værkerne  »Oh  hel- 
ligånd«  og  »Jeg  går  med 
Gud«.  To  meget  flotte 
korindslag.  Søster  Annette 
Christiansen  Boe  dirigerede 
koret.  Bror  Lars  Birkmose 
spillede  »Tråumerei«  af 
Schumann  meget  smukt, 
og  efter  fællessangen  »I 
skovens  dybe  stille  ro«  slut- 
tede søster  Hanne  Jakobsen 
med  bøn.  Ansvarlig  for 
denne  dejlige  aften  var 
musikformand  bror  Lars 
Birkmose,  og  det  var  i 
sandhed  en  forårskoncert 
med  relationer  til  Fyn. 

To  imponerende  gæster 
fra  Rumænien 

To  dage  efter  samledes  ca. 
40-50  mennesker  i  Odense 
Musikbibliotekssal  for  at 
opleve  to  store  musiktalen- 
ter fra  Rumænien,  nemlig 
16-årige  Monica  Timoftici- 
uc  og  17-årige  Irina  Maria 

Irina  (tv)  og  Monica,  to  piger  fra  Rumænien 
gav  en  velgørenhedskoncert  på 
Odense  Bibliotek. 


Lupescu.  De  var  i  Danmark 
for  at  deltage  i  Berlingske 
Tidendes  musikkonkurren- 
ce. Deres  rejse  til  Danmark 
og  hjem  betales  af  en 
rumænsk  velgørenhedsor- 
ganisation »Aidrom«.  Efter 
konkurrencen  rejste  de 
rundt  i  Danmark,  hvor  de 
afholdt  en  række  velgøren- 
hedskoncerter. Formålet 
var  at  skaffe  hjælp  til  et 
antal  meget  dårligt  stillede 
rumænske  børnefamilier 
samt  gadebørn  i  Bukarest. 
Monica  og  Irina  får  ikke 
selv  noget  økonomisk 
udbytte  af  deres  indsats, 
men  alene  oplevelsen. 
Deres  program  i  Odense 
lød  således:  Monica  spillede 
på  klaver  »Chopin  Polonæ- 
se op.  19«,  »Brahms  Rhap- 
sodie  op.  79«,  »Debussy 
Ondine«  og  »Debussy  Inte- 
gral Childrens  Corner«. 
Folk  lyttede  åndeløst  og 
fascineret  af  denne  unge 
spinkle  piges  kraftfulde, 
men  også  yndel^ulde  spil. 
Samtidig  var  hun  yderst 
charmerende  med  et  let 
kruset  smil  om  læben.  Sam- 
men med  Irina  på  violin, 
fremførte  de  »Masset  Medi- 
ation  in  Re  Major«,  »Schu- 
bert Sonatine«,  »Porombes- 


cu  ballade«  og  »Tjaikovsky 
melody«.  Også  Irina  spille- 
de meget  smukt  på  violin. 

Har  spillet  siden  pureste 
ungdom 

Efter  koncerten  fortalte 
Monica,  at  hun  begyndte  at 
spille  klaver  som  5-årig  hos 
professor  Diona  Profir  og 
som  7-årig  kom  på  musiks- 
kolen »Geoge  Enescu«,  hvor 
hun  blev  undervist  af  pro- 
fessor Serban  Soreanu,  som 
også  i  dag  er  hendes  lærer. 

Som  9-årig  optrådte  hun 
for  første  gang  offentligt  og 


deltog  i  internationale  kon- 
kurrencer og  har  vundet 
mange  førstepræmier  og 
anerkendelser.  I  sin  spar- 
somme fritid  læser  hun 
Shakespeare. 

Irina  begyndte  også  som 
5-årig  med  violinspil  hos 
professor  Doru  Sabin  og 
som  7-årig  begyndte  hun 
også  på  musikskolen  »Geo- 
ge Enescu«  undervist  af 
violinist  Ion  Malin.  Som  6- 
årig  gav  hun  sin  første  kon- 
cert og  har  ligeledes  vundet 
mange  førstepræmier  og 
anerkendelser. 


For  begge  pigers  ved- 
kommende betyder  musik- 
ken alt  i  deres  liv,  og  i  frem- 
tiden. Da  de  blev  spurgt, 
hvad  de  havde  lavet  om 
dagen  før  deres  koncert, 
svarede  de  samstemmigt,  at 
de  havde  slappet  så  dejligt 
af  »Hvordan«?  Jo,  de  hav- 
de øvet  sig  i  4  timer. 

Ved  lyden  af  pigernes 
herlige  latter  gik  man  hjem, 
beriget  med  fryd  over  frem- 
tidens unge  talenter. 

Ida  Karnil  er  medlem  af 
Odense  2.  Ward,  hvor  hun 
underviser  i  Institut. 


KIRKENYT 

n 


At  bryde  grænser! 

Hvad  får  kvinder  til  at  møde  op  på  Næstved  Kaserne  en  lørdag  formiddag? 
Det  må  vel  være,  at  vi  også  har  lyst  til  at  udfolde  os  aktivt, 
som  mændene  gør,  når  de  f.eks.  er  på  Senior  Spejdertur. 

Slagelse  Gren  havde  inviteret  alle  stavens  kvinder  til  grænsebrydning  på  Næstved  Kaserne. 
Der  mødte  ca.  60  kvinder  op  i  alderen  18  til  70,  med  blandede  følelser, 
idet  vi  ikke  vidste,  hvad  vi  var  gået  med  til. 


60  søstre  jra  hele  slaven  mødte  op  i  INæstved  for  at  hrydegrænser.  (FOTO:  L.  Billeskov) 


Første  prøvelse  var  tøj  ud- 
levering -  vi  skulle  ab- 
solut skrue  os  ned  i  de  mest 
hæslige  og  for  smalle  RØDE 
træningsdragter  Allerede 
der  startede  morskaben.  Al- 
le prøvede  febrilsk  at  træk- 
ke trøjen  ned  over  rumpen, 
men  alt  var  forgæves,  for 


trøjen  nåede  kun  til  livet. 

Vi  blev  delt  op  i  8  hold 
med  7-8  kvinder  på  hver, 
og  vi  blev  fordelt  på  en 
sådan  måde,  at  vi  ikke  kom 
til  at  være  sammen  med 
nogen  fra  vores  eget 
Ward/Gren.  Der  blev  den 
første  grænse  brudt  for 


nogen  -  generthedsgræn- 
sen,  alle  skulle  nemlig  sam- 
arbejde for  at  gennemføre. 

Øvelser  af  forskellig  art 

Vi  blev  så  sendt  ud  på  de 
forskellige  øvelser/prøvel- 
ser/udfordringer, vi  skulle 
gennemgå:  skydning,  slæbe 


trækasser  med  forhindrin- 
ger, balance  på  tov,  præcisi- 
onskast  med  håndgranat, 
forhindringsbane  og  sidst 
Vismand,  som  faktisk  viste 
sig  at  være  en  kvinde.  Fina- 
len venter  vi  med  til  sidst. 

For  de  flestes  vedkom- 
mende var  det  nok  sjovest 

Hver  gruppe  skulle  konstruere  deres  egen  redningsflåde 

af  paller  og  pontonner.  (FOTO:  L.BUleskov) 


at  afprøve  sine  grænser  på 
følgende  udfordringer: 
skydning  -  selv  seniorser- 
genten, der  var  ansvarlig 
ved  skydebanen,  var  forun- 
dret over,  at  vi  kvinder  også 
kunne  ramme  og  endda  så 
godt.  Det  ene  hold  havde 
endda  så  gode  øjne,  at  de 
på  skydebanen  fandt  en 
vielsesring,  som  en  af  solda- 
terne havde  tabt  ved  en 
tidligere  lejlighed. 

Balance  på  tov 

-  her  gjaldt  det  virkelig 
om  at  hjælpe  hinanden, 
holde  modet  oppe  hos  den, 
som  stod  på  torvet  og 
prøvede  at  holde  balancen 
samtidig  med,  at  hun  skul- 
le gå,  for  alle  skulle  nemlig 
gennemføre  ung  som  gam- 
mel. 

Vi  har  jo  alle  set  Stjer- 
netræf i  fjernsynet,  så  vi 
havde  hver  især  vores  for- 
ventninger, og  de  blev 
absolut  indfriet.  Her  gjaldt 
det  som  tidligere,  at  alle, 
ung  som  gammel,  skulle 
gennemføre,  og  her  blev 
nok  de  fleste  grænser 
brudt.  Der  blev  kravlet  højt 
op,  sprunget  langt  ned, 
kravlet  under  og  igen- 
nem, sprunget  eller  rettere 
kravlet  over  forskellige  for- 
hindringer. Der  blev  givet 
adskillige  hjælpende  hæn- 
der i  form  af  skub,  træk, 
støtte  og  hiv. 


Finalen  var  hårdest 

Indtil  videre  havde  alle  8 
hold  klaret  sig  pænt,  og  alle 
havde  løst  kodeordet,  som 
viste  sig  at  være  et  skrift- 
sted, meget  rammende  1. 


Hver  eneste  søster  i  gruppen  skulle  krydse  hullet  med  vand. 
Der  blev  samarbejdet  for  at  alle  kunne  bryde  denne  grænse. 

(FOTO:  L.  Billeskov) 


Vi  skulle  samle  en  tøm- 
merflåde af  to  pontoner,  en 
træballe,  forskellige  størrel- 
ser reb  samt  to  torv.  Deref- 
ter skulle  "flåden"  i  det 
ildelugtende  mudderhul  til- 


6  friske  »røde«  søstre  fra  københavns  3.  Ward 
drog  til  næstved  for  at  bryde  grænser 


(FOTO:  L.  Billeskov) 


Nephi  3:7.  Dette  gjorde,  at 
alle  derfor  var  i  finalen, 
som  vidste  sig  at  være  en 
hård  nød  at  knække. 


sat  lidt  vand,  og  alle  hol- 
dets kvinder  skulle  fragtes 
fra  en  side  af  "hullet"  til  det 
anden  side  og  tilbage  igen 


iført  redningsvest.  Det  viste 
sig  hurtigt,  at  det  var  nem- 
mest, at  den  første  person 
svømmede  over  med  flåden 
og  bandt  et  langt  reb  gen- 
nem "flåden",  så  den  kunne 
trækkes  fra  side  til  side.  Det 
var  kun  de  færreste,  der  måt- 
te nøjes  med  våde  fødder. 
Birgit  Andersen  fra  Stavens 
Hjælpeforening  tog  en  ge- 
valdig dukkert  -  helt  under! 

Julie  Jonsen  fra  1.  Ward 
ofrede  sig  virkeligt  for  sit 
hold  og  svømmede  indtil 
flere  gange  over  "hullet" 
med  rebet  i  munden. 

Vi  stank.  Alt,  hvad  der 
før  var  hvidt,  var  nu  sort. 
Vi  var  våde  og  kolde,  så  vi 
blev  kørt  tilbage  til  Kaser- 
nen på  rigtig  soldatermaner 
-  bagpå  en  stor  lastvogn  - 
og  fik  et  velfortjent  varmt 
bad. 

Grænser  blev  brudt 
af  alle 

Alle  mener,  at  de  fik  brudt 
nogle  grænser  den  dag  og 
vendte  trætte,  men  tilfred- 
se hjem. 

Tak  til  Slagelse  Gren  og 
de  5  soldater,  som  frivilligt 
gad  ofre  en  lørdag  på  os. 

Vi  håber,  at  vi  en  anden 
gang  kan  få  lov  til  at  mødes 
og  bryde  endnu  flere 
grænser. 

Nina  AIs  og  Lise  Bille- 
skov er  rådgivere  i  3. 
Wards  Hjælpeforening. 

Mormons  Bog 
udgives  på  dansk! 

En  gren  bliver  organiseret  i  Ålborg 


1 


Aret  1850  er  endnu  ikke 
til  ende  og  begivenhe- 
derne er  mange.  De  nyligt 
døbte  medlemmer  i  Aal- 
borg og  Nørre  Sundby  blev 
organiseret  til  en  gren  af 
Jesu  Kristi  Kirke  af  Sidste 
Dages  Hellige  den  25. 
november  1850  med  Hans 
Peter  Jensen  som  præsi- 
dent. Det  var  den  første 
gren,  som  blev  organiseret  i 


Nordjylland  og  den  anden  i 
Danmark. 

Ældste  Erastus  Snow 
havde  været  en  tur  i  Eng- 
land og  han  bragte  tilstræk- 
kelig penge  med  sig  til  at  få 
Mormons  Bog  trykt  på 
dansk. 

Ved  slutningen  af  året 
var  der  ca.  135  medlemmer 
af  Kirken  i  Danmark.  Af  de 
medlemmer  boede  omtrent 


de  hundrede  i  København 
og  ca.  30  i  Aalborg  og  om- 
egn. 

Præstedømmet 
og  Mormons  Bog 

Nytårsdag  1851  mødtes  søs- 
kende i  deres  lejede  sal  i  Lil- 
le Kongensgade.  Ved  denne 
lejlighed  blev  Det  Melkise- 
dekske  Præstedømme  for 
første  gang  i  Danmark  givet 


Den  4-  april  1851  lejedes 
huset  på  hjørnet  af  Dronnin- 
gensgade og  St.  Annæ  Gade 
på  Christianshavn  i  Køben- 
havn (huset  i  forgrunden  med 
de  to  skorstene.  En  mødesal 
med  plads  til  1 50  blev  ind- 
rettet på  førstesalen.  Kirken 
med  det  høje  tårn  er  Vor 
Frelsers  Kirke. 

(FOTO:  O  du  ZioniVest) 

til  et  lokalt  medlem,  nemlig 
broder  Christiansen,  som 
var  blevet  beskikket  til  at 
efterfølge  ældste  John  E. 
Forsgren  som  præsident  for 
Københavns  Gren. 

I  begyndelsen  af  januar 
1851  blev  de  første  16  sider 
af  Mormons  Bog  trykt  på 
Dansk.  Resten  fulgte  snart 
efter.  Da  mange  søskende 
var  fattige,  blev  det  anset 

for  klogt  at  lade  dem  få 
hver  enkelt  del  efterhån- 
den, som  den  var  færdig  fra 
trykken,  så  at  de  på  denne 
måde  kunne  få  hele  bogen 
med  meget  små  indbetalin- 
ger. 

De  sidste  sider  af  Mor- 
mons Bog  blev  modtaget 
fra  bogtrykkeren  den  22. 
maj  1851  og  straks  sendt  til 
bogbinderen.  Ældsterne 
Snow  og  Peter  O.  Hansen, 
der  gennem  vinteren  havde 
været  meget  travlt  beskæf- 
tigede med  at  oversætte  og 
læse  korrektur,  følte  sig  nii 
befriet  for  en  stor  byrde. 
Bogen  blev  trykt  af  hr.  F.E. 
Bording,  som  fik  lOOG  rigs- 
daler for  trykningen  af 
3000  eksemplarer. 

I  januar  1851  rejste  iæld- 
ste  George  R  Dykes,  som 
havde  fortsat  sit  arbejde 
med  stort  held  i  Aalborg  og 
omegn,  til  Hals,  hvor  nogle 
få  havde  sluttet  sig  til  Kir- 
ken. De  første  af  disse  om- 
vendte var  Lars  Christian 
Larsen  Damgaard  og  Niels 
Peter  Larsen  Damgaard,  som 
var  blevet  døbt  i  Aalborg  af 
broder  Hans  Peter  Jensen. 

Det  havde  naturligvis 
vakt  opsigt  at  mormonerne 
havde  så  stort  fremmøde 
ved  deres  møder,  og  præs- 
terne opfordrede  befolknin- 
gen til  ikke  at  møde  op,  ja, 
de  opfordrede  ligefrem  til 
optøjer.  Således  blev  broder 
Dykes  under  sit  besøg  i 
Hals  udsat  for  en  rasende 
pøbels  angreb  og  trusler  på 
livet.  Desuden  ødelagde 
horden  næsten  det  hus, 
hvor  han  blev  fundet,  idet 
de  rev  tagstenene  af  og  slog 
alle  ruderne  ind.  Men  det 
lykkedes  ham  til  slut  at 
undslippe  ad  en  bagdør  ved 
nogle  kvinders  hjælp  uden 
at  have  lidt  alvorlig  over- 
last. 

Til  trods  for  sådanne 
voldshandlinger  blev  der 
omvendt  mange,  og  snart 
efter  blev  en  lille  gren  af 
Kirken  organiseret  i  Hals. 

Modstanden  mod  ældste 
Dykes  tog  til  og  til  slut  blev 


han  stævnet  til  at  møde 
hos  borgmesteren  i  Aal- 
borg, og  resultatet  var  en 
meget  indgående  under- 
søgelse af  de  lærdomme, 
som  ældste  Dykes  forkynd- 
te. Da  borgmesteren  ikke 
kunne  sætte  fingeren  på 
noget  punkt,  nøjedes  han 
med  at  forbyde  ældste 
Dykes  at  holde  offentlige 
møder,  indtil  nærmere  in- 
struktioner fra  højere  auto- 
riteter forelå.  Følgen  at  det- 
te forbud  blev,  at  den  sal, 
som  søskende  havde  lejet  i 
Aalborg,  blev  lukket  i  om- 
trent tre  måneder,  men  i 
denne  periode  havde  æld- 
ste Dykes  rigelig  lejlighed 
til  at  forkynde  evangeliet 
ved  at  modtage  invitationer 
til  folks  hjem. 

Evangeliets  forkyndelse 
fortsatte,  og  man  forsøgte 
at  prædike  i  Roskilde,  men 
efter  at  der  \  ar  blevet  af-  - 
holdt  tre  møder  der,  blev 
befolkningen  ophidset  af 
præsterne  til  at  jage  brødre- 
ne ud  af  byen.  hn  pc^belska- 
re  kom  en  aften  og  lavede 
spektakler  i  det  hus,  hvor 
missionærerne  havde  boet. 
De  drev  også  ældste  Fors- 
gren gennem  gaderne,  slog 
ham  og  generede  ham  på 
forskellige  måder  til  sent 
om  natten,  da  politiet,  som 
var  i  forbund  med  pøbelen 
under  foregivende  af  at 
beskytte  ham,  tog  ham  i 
varetægtsfængsel.  Næste 
dag  blev  brødrene  Forsgren 
og  Ågren  begge  sendt  bort 
på  borgmesterens  begæring, 
men  brødrene  protesterede, 
og  borgmesteren  måtte  ind- 
rømme, at  der  ikke  fandtes 
nogen  lov,  der  bemyndige- 
de ham  til  denne  frem- 
gangsmåde, men  at  han 
gjorde  det  for  fredens  skyld. 

Flere  andre  forsøg  på  at 
leje  mødelokaler  i  omegnen 
af  København  slog  fejl,  og 
friluftsmøder  var  ikke  til- 
ladt. Men  vore  brødre  gav 
ikke  op  så  let.  De  missione- 
rede nu  i  Hørsholm  nord 
for  København.  Også  her 
mødte  de  megen  modstand, 


men  de  fandt  også  venner. 
En  gren  af  Kirken  var  resul- 
tatet af  deres  arbejde. 

I  sidste  halvdel  af  marts 
måned  blev  den  første  ud- 
gave af  en  Sidste  Dages 
Helliges  salmebog  på  dansk 
udgivet  af  Erastus  Snow  i 
København.  De  fleste  af 
sangene  i  dette  lille  bind 
var  oversættelser  fra  den 
engelske  Sidste  Dages  Hel- 
liges salmebog  og  udvalg  af 
danske  digtere.  Nogle  af 
disse  salmer  havde  tidligere 
været  brugt  af  de  nye  om- 
vendte i  deres  baptistme- 
nigheder. Oversættelserne 
blev  hovedsagelig  foretaget 
af  ældste  Peter  O.  Hansen, 
og  der  blev  lagt  særlig  vægt 
på  at  få  de  oversatte  sange 
til  at  følge  dem,  som  de 
blev  sunget  af  de  hellige  i 
Zion,  idet  apostlen  selv  lær- 
te dem  at  synge  dem.  Den- 
ne første  udgave  af  den 
danske  salmebog  indeholdt 
kun  28  salmer.  Anden 
udgave  udkom  senere  på 
året  i  oktober  og  indeholdt 
nu  45  salmer. 

Mange  af  kirkens  med- 
lemmer i  København  boede 
i  den  del  af  byen,  som  kal- 
des Christianshavn.  Det 
blev  besluttet  at  leje  en  sal 
beliggende  på  hjørnet  af 
Dronningensgade  og  Sankt 
Annæ  gade  lige  over  for 
Vor  Frelsers  kirke. 

En  aften,  da  aposlcl  Era- 
stus Snow  holdt  et  at  sine 
berigende  møder,  blev  man 
igen  forstyrret  af  urostifte- 
re. Anmodning  om  beskyt- 
telse blev  ignoreret  af  poli- 
tiautoriteterne under  på- 
skud af,  at  deres  pligt  kun 
var  at  holde  orden  og  ju- 
stits på  gaden  og  ikke  i 
huset. 

Apostel  Snow  havde 
derfor  placeret  to  meget 
stærke  brødre  ved  døren 
med  instruktion  om  at  få 
forstyrrerne  ud  med  magt, 
om  nødvendigt,  når  han 
gav  signal. 

Snart  efter  begyndte  dis- 
se uroelementer  på  deres 
sædvanlige  udfordrende  og 


forstyrrende  opførsel,  da 
apostel  Snow,  fyldt  med 
indignation,  talte  med  en 
stemme  som  torden  og  sag- 
de; »Nu  brødre,  hvis  I  vil 
hjælpe  mig,  skal  vi  snart  få 
disse  fyre  ud.«  Han  begynd- 
te derefter  at  tage  sin  frak- 
ke af  for  at  hjælpe  med  til 
den  forestående  handling. 
Dette  blev  imidlertid  ikke 
nødvendigt,  da  frygt  greb 
de  urolige  elementer,  som 
hurtigt  fjernede  sig  til 
udgangen,  hvor  brødrene 
ventede  på  dem  og  hjalp 
dem  ned  ad  trapperne. 

I  den  anden  sal  i  Lille 
Kongensgade  havde  der 
fundet  så  mange  forstyrrel- 
ser sted,  at  ejeren,  hr. 
Nehm,  som  havde  en  speci- 
el ret  som  grundejer,  ved  en 
enkelt  lejlighed  tilkaldte 
militæret  for  at  holde 
orden,  og  således  stod  en 
søndag  to  soldater  med 
opplantede  bajonetter  ved 
døren  indenfor  salen, 
medens:  ældsterne  holdt 
deres  møde  og  prædikede 
evangeliet  i  fred. 

Andreas  Agren  og  L.J. 
Ipsen  ankom  som  missio- 
n;.erer  til  Bornholm  den  6. 
juni  185 1.  Efter  at  de  hav- 
de holdt  nogle  få  møder, 
vendte  de  begge  tilbage  til 
København  og  aflagde  en 
ugunstig  rapport  om  udsig- 
terne for  evangeliets  for- 
kyndelse. Deres  mislykkede 
forsøg  skyldtes  for  en  del 
broder  Ipsens  ukloge  opfør- 
sel. Broder  Ipsen  blev  ude- 
lukket af  kirken  den  20. 
juni  1851.  Broder  Ågren 
vendte  snart  efter  tilbage 
til  Bornholm,  og  to  søstre 
Bentsen,  der  var  født  på 
øen  og  som  var  blevet  døbt 
i  København,  rejste  også 
derover  for  at  bære  vidnes- 
byrd til  deres  venner  og 
slægtninge.  Evangeliet  bar 
snart  frugt,  og  den  10.  juli 
1851  blev  fem  personer 
døbt  af  broder  Ågren. 
Næste  dag  døbte  han  end- 
nu to.  I  slutningen  af 
måneden  ankom  ældste 
Hans  Peter  Jensen  som 

Skandinaviens  Stjerne  udkom  i  begyndelsen  én  gang  om  måneden, 
men  efter  kort  tid  øgedes  udgivelsen  til  to  gange  om  måneden. 


missionær  fra  København 
og  gav  de  syv,  som  var  ble- 
vet døbt  håndspålæg- 
gelse og  døbte  også  flere 
andre. 

Ældste  Peter  O.  Hansen 
og  præst  William  O.  An- 
dersen, som  var  blevet  kal- 
det på  en  speciel  mission  til 
Jylland  ved  august  konfe- 
rencen i  København,  an- 
kom til  Fredericia  den  10. 
juni  1851.  Også  her  besøgte 
man  baptistmenigheden, 
ligesom  der  blev  afholdt 
mindre  møder  i  Greis  ved 
Vejle  og  omegn. 
I  Greis  blev  Kirsten  Olesen 
døbt  den  29.  juni  1851  og  i 
Fredericia  blev  Ebbe  Jessen 
døbt  den  7.  juli  1851.  Disse 
var  de  første  omvendte  til 
mormonismen  i  den  del  af 
landet. 

Ved  en  generalkonferen- 
ce i  København,  som  blev 
afholdt  i  salen  på  Christi- 
anshavn fra  16.-18.  august 
oplyste  apostel  Snow,  at 
over  tre  hundrede  medlem- 
mer var  trofaste,  medens  30 
var  blevet  udelukket.  Me- 
dens konferencen  stod  på, 
vendte  ældste  John  E.  Fors- 
gren, der  var  blevet  sendt 
til  Bornholm  for  at  hjælpe 
præst  Andreas  Ågren  der, 
tilbage  til  København  og 
rapporterede,  at  tretten  var 
blevet  døbt.  Ældste  Snow 
organiserede  da  -  med  kon- 
ferencens samtykke  -  en 
gren  af  Kirken  på  Born- 
holm og  organiserede  også 
søskende  i  og  ved  Aalborg  i 
tre  grene,  nemlig  Aalborg 
med  Hans  F.  Petersen  som 
præsident.  Hals  med  Niels 
R  Damgaard  som  præsident 
og  Kjeldgaard  sydøst  for 
Aalborg  med  Niels  Petersen 
som  præsident. 

Stjernen  og  en  salmebog 

Ved  denne  konference  blev 
det  også  besluttet  at  udgive 
et  månedligt  tidsskrift  på 
dansk  som  Kirkens  organ  i 
Skandinavien  og  også  at 
udgive  en  større  udgave  af 
salmebogen. 

Onsdag  den  1.  oktober 


1851  blev  det  første  num- 
mer af  »Skandinaviens 
Stjerne«  udgivet  af  Erastus 
Snow  i  København.  Bladet 
var  på  16  sider  og  udkom 
én  gang  månedlig  det  første 
år.  Ældste  Peter  O.  Hansen 
var  blevet  beskikket  til 
oversætter  og  sekretær  for 
missionen,  medens  Erastus 
Snow  var  den  ansvarsha- 
vende redaktør 

Det  andet  år  blev  det 
besluttet  at  udgive  tidsskrif- 
tet to  gange  om  måneden, 
den  1.  og  15.  Denne  beslut- 
ning blev  først  ændret  i 
1940,  hvorefter  det  udkom 
som  månedsblad  i  dag 
kendt  som  Stjernen. 

Evangeliet  på 
Falster  og  Fyn 

I  overensstemmelse  med 
beskikkelsen  ved  konferen- 


cen drog  ældste  John  E. 
Forsgren  og  præst  Johan 
EF.  Dorius  som  de  første 
sidste  dages  hellige  missio- 
nærer til  Falster.  De  ankom 
til  den  lille  by  Nykøbing 
den  4.  september  1851.  En 
søster  ved  navn  Ludvigsen, 
det  eneste  medlem  på  øen, 
mødte  brødrene  ved  deres 
ankomst.  Hun  var  tidligere 
blevet  døbt,  da  hun  var  i 
København,  og  hun  blev  nu 
en  stor  hjælp  for  missionæ- 
rerne under  deres  ophold 
på  Falster. 

Søndag  den  5.  oktober 
1851  fandt  den  første  dåb 
sted  på  Fyn,  da  William  O. 
Andersen  døbte  Lars  Niel- 
sen. Der  blev  snart  organi- 
seret en  del  grene  på  Fyn 
og  den  nærliggende  ø  Lan- 
geland, og  fra  1856  til  1864 
var  der  en  konference  (et 


distrikt)  på  Fyn  med 
hovedsæde  i  Odense. 

12  grene  på  1  1/2  år 

Ved  slutningen  af  1851 
bestod  Den  Danske  Missi- 
on af  12  organiserede  gre- 
ne, der  igen  var  inddelt  i  3 
konferencer  (distrikter) , 
nemlig  København,  Freder- 
icia og  Aalborg.  Medlems- 
antallet  i  hele  missionen 
var  omtrent  fem  hundrede, 
indbefattende  tolv  lokale 
ældster  og  ikke  så  få 
præster,  lærere  og  diakoner. 

Lis  Billeskov  Jansen  er 
medlem  af  Københavns 
l.Ward. 

Dette  var  den  3.  artikel  i 
en  serie  om  Kirkens  første 
historie  i  Danmark. 


Serien  om  Kirkens 
første  »pionerer«  i 
Danmark  fortsætter. 
»Kirkenyt  efterlyser 
derfor  søskende,  der 
har  lyst  til  at  bidrage 
med  artikler  om  Kir- 
kens  første  medlem- 
mer. Det  kan  f.eks. 
være  portrætter  af 
personer  udfra  deres 
dagbogsmateriale . 
Artikler  om  danske 
mormonudvandrere 
har  også  interesse.  Alt 
materiale  indsendes  til 
Stjernens  redaktion, 
Borups  Allé  128  1.  th, 
2000  Frederiksberg. 

